stanford-oval/wikipedia huggingface dataset:
R2-D2
Toteutus

George Lucas sai idean R2-D2:n luomiseen Akira Kurosawan vuoden 1958 elokuvasta Kätketty linnake, pääosin Taheista ja Matashichista, kahdesta koomisesta hahmosta, jotka kulkevat kenraali Makaben mukana. Lucas otti inspiraatiota myös kolmesta robotista, jotka esiintyivät Douglas Trumbullin vuoden 1972 elokuvasta Hiljainen pako.
Nimi johtaa ajoilta, jolloin Lucas työsti yhtä aiemmista elokuvistaan, Svengijengi ’62. Tuolloin elokuvan äänitysvaiheessa avustanut Walter Murch oli pyytänyt Lucasilta kakkoskelan toista dialogia (Reel 2, Dialogue 2) ja lyhensi pyyntönsä muotoon ”R2, D2”. R2-D2:n äänet on tehty ARP 2600 -syntetisaattorilla.
Erikoistehostesuunnittelija John Stears suunnitteli R2-D2:n alkuperäiseen Tähtien sota -elokuvaan.
Esiintymiset > Kaanon > Alkuperäinen trilogia

Esiintyessään ensi kerran vuoden 1977 elokuvassa Tähtien sota, R2-D2 ja C-3PO ovat Tantive IV -aluksella sen joutuessa Galaktisen Imperiumin tähtihävittäjä Devastatorin hyökkäämäksi. Aluksella oleva prinsessa Leia Organa piilottaa R2-D2:n sisään Kuolemantähden salaiset piirustukset sekä holograafisen viestin Obi-Wan Kenobille. Droidit pakenivat pakokapselissa aavikkoplaneetta Tatooinelle, missä he joutuvat jawojen sieppaamiksi. Kasteviljelijä Owen Lars ja tämän velipuolen poika Luke Skywalker ostavat heidät.
Puhdistaessaan hiekkaa R2-D2:n sisältä, Luke löytää osan Leian viestistä. Seuraavana yönä R2-D2 lähtee omin päin etsimään Obi-Wania. Pian hän, C-3PO ja Luke löytävät Obi-Wanin ja päätyvät jättämään Tatooinen Millennium Falconilla viedäkseen piirustukset Kapinaliitolle. Falcon joutui Kuolemantähdelle, jossa R2 huomasi Leian olevan vankina. Luke ja Han Solo pelastivat Leian ja he pääsivät droidien kanssa Yavin IV:lle. R2-D2 auttoi Lukea tuhoamaan Kuolemantähden Yavinin taistelussa. Hän kuitenkin vaurioituu pahasti, mutta kapinallisteknikot saivat sen takaisin kuntoon.
Imperiumin vastaiskussa R2-D2 oli mukana Luken kanssa Dagobahissa etsimässä Yodaa. Dagobahin soilla R2 joutui kärsimään ja se joutui erittäin likaiseen kuntoon. Myöhemmin R2 meni Luken mukana Pilvikaupunkiin, jossa se ajautui Leian, Chewbaccan, Lando Calrissianin ja C-3PO:n seuraan. Heidän paetessaan, R2-D2 korjasi 3PO:n ja aluksen hyperajon pelastaen näin ystävänsä Imperiumin ansasta.
Jedin paluussa R2-D2 soluttautuu Jabba the Huttin palvelukseen osana suunnitelmaa pelastaa Han Solo. R2-D2 heitti ratkaisevalla hetkellä Luken valosapelin hänelle, jonka johdosta suunnitelma onnistui, Han pelastui ja Jabba the Hutt kuoli. R2-D2 oli mukana Han Solon johtamassa iskuryhmässä, jonka tehtävänä oli tuhota keskeneräisen toisen Kuolemantähden suojakentän generaattori, joka sijaitsi Endorin metsäkuussa. Endorin taistelussa R2-D2 jälleen vahingoittui laukauksesta yrittäesään aukaista bunkkerin ovea. R2-D2 kuitenkin saadaan korjatuksi kapinallisten juhliin.
Esiintymiset > Kaanon > Esiosatrilogia

Pimeässä uhkassa R2-D2 kuuluu Naboon puolustusvoimille ja on yksi neljästä astromekaanikkodroidista, jotka korjaavat kuningatar Padmé Amidalan kuninkaallisen tähtialuksen sen jouduttua Kauppaliiton tulituksen kohteeksi. Ainoana selviytyjänä neljästä droidista, R2-D2 seuraa Qui-Gon Jinnin ryhmää Tatooinelle, jossa hän tapaa ensimmäistä kertaa C-3PO:n, ja toimi myöhemmin Anakin Skywalkerin astromekaanikkodroidina Naboon taistelussa.
Kloonien hyökkäyksessä R2-D2 on yhä Obi-Wanin ja Anakinin palveluksessa. Hän seuraa Anakinia ja Padméa Tatooinelle pelastamaan Anakinin äidin, Shmi Skywalkerin. Hän tapaa jälleen C-3PO:n, joka seuraa joukkoa Geonosikselle. jossa R2 pelasti Padmén hengen. Tämän jälkeen he joutuivat taisteluun, jonka päätyttyä R2-D2 auttoi uuden ystävänsä C-3PO:n pään takaisin omalle paikalleen. Hän ja C-3PO myös olivat ainoita todistajia Anakinin ja Padmén salaisissa häissä Naboolla.
Sithin kostossa R2-D2 auttoi Anakinia ja Obi-Wania pelastamaan ylikansleri Palpatinen kreivi Dookun alukselta, Näkymättömältä kädeltä. Hän joutuu taisteludroidien hyökkäämäksi, mutta voittaa ne nerokkaiden taktiikoidensa avulla. Kun Anakin kääntyi Voiman pimeälle puolelle ja ryhtyi sith-lordi Darth Vaderiksi, R2-D2 seurasi tätä Mustafarille, jossa Vader salamurhasi separatistien johtajat. Kun Galaktinen Imperiumi saa alkunsa, C-3PO:n muisti pyyhitään Anakinin vastasyntyneiden lasten, Luken ja Leian, olinpaikan salaamiseksi. R2-D2:n muistia ei pyyhitä, toisin kuin C-3PO:n, mutta heidät kummatkin luovutetaan kapteeni Raymus Antillesin huostaan.
Esiintymiset > Kaanon > Jatko-osatrilogia

Elokuvassa Star Wars: The Force Awakens R2-D2 oli ollut jo vuosia virransäästötilassa Luken katoamisen jälkeen. C-3PO uskoi, ettei hän enää heräisi, vaikka BB-8 yhä uskoi siihen. Vastarinnan tuhottua Ensimmäisen ritarikunnan Tähdentappajatukikohdan, R2-D2 lopulta heräsi ja näytti Vastarinnalle vajavaisen kartan Luken olinpaikkaan. BB-8 lisäsi siihen osan, jonka hän ja Poe Dameron olivat saaneet Lor San Tekkalta. R2-D2 liittyi myös Millennium Falconilla Chewbaccan ja Reyn seuraan matkalle meriplaneetta Ahch-Tolle, missä Luke oleskeli.
Elokuvassa Star Wars: The Last Jedi R2-D2 tapasi jälleen Luken, jotka tutki tyhjää Millennium Falconia, Reyn ja Chewbaccan tutustuessa Ahch-Ton ympäristöön. Hän näyttää Lukelle saman hologrammiviestin, jonka Leia oli aikoinaan osoittanut Obi-Wanille, suostutellakseen Luken antamaan Reylle jedikoulutusta. Myöhemmin R2-D2 nähdään Craitin taistelussa auttamassa Reytä ja Chewbaccaa hyökkäämään Ensimmäisen ritarikunnan TIE-hävittäjiä vastaan.
Elokuvassa Star Wars: The Rise of Skywalker R2-D2 oli Finnin, Poen, Chewbaccan sekä trodatome-rotuun kuuluva mekaanikko Klaudin mukana Sintan jäätiköllä noutamassa Booliolta viestin Ensimmäisen ritarikunnan vakoojalta. Tätä kautta Vastarinta saa tietää Galaktisen Imperiumin keisari Palpatinen palanneen kuolleista. Muuten R2-D2 vietti suurimman osan ajastaan Vastarinnan uudessa tukikohdassa viidakkokuu Ajan Klossilla. Hän oli myöhemmin ainoa todistaja Leian kuolemalle, kun Leia käytti Voiman kautta viimeiset voimansa ottaakseen yhteyttä poikaansa, joka kävi Kef Birin merikuussa valosapelitaistelua Reytä vastaan. Kun Finn, Poe Dameron, Chewbacca, C-3PO palasivat D-O ja Jannah mukanaan, C-3PO oli menettänyt muistinsa (koska hänet oli uudelleenohjelmoitava tulkitsemaan sithien kieltä), joten R2-D2 palautti hänen muistinsa varmuuskopion avulla. R2-D2 myös välitti Vastarinnalle signaalin, joka tuli Luken vanhasta X-siipihävittäjästä, jolla Rey lensi Exegoliin, ja osallistui itsekin Exegolin taisteluun toimimalla Poen X-siipihävittäjän astromekaanikkodroidina.
Esiintymiset > Kaanon > Televisio

R2-D2 esiintyi animaatioelokuvassa Star Wars: The Clone Wars ja sitä seuranneessa televisiosarjassa. Elokuvassa hän vietää suurimman osan ajastaan Anakinin ja tämän uuden padawanin, Ahsoka Tanon, seurassa, suojellen Jabban poikaa, Rottaa.
R2-D2 esiintyy Star Wars Rebelsin ensimmäisellä tuotantokaudella jaksossa ”Droidit ahdingossa” ja toisella tuotantokaudella jaksossa ”Verisiskot”.
R2-D2 esiintyi The Mandalorianin toisen tuotantokauden päätösjaksossa ”Osa 16: Pelastus”, kun hän ja Luke Skywalker pelastivat Din Djarinin ja tämän liittolaiset moffi Gideonin mustasotilailta ja noutivat mukaansa Grogun, Voimalle herkän lapsen. Sen spin-off -sarjassa The Book of Boba Fettin jaksossa, ”Osa 6: Autiomaasta tulee muukalainen”, R2-D2 johti rakennusdroidien työtä rakentaa Lukelle uusi jeditemppeli planeetta Ossuksella. Jaksossa ”Osa 7: Kunnian nimeen”, hän auttoi Grogua saapumaan Tatooinelle palaamaan Din Djarinin luokse sekä auttamaan Boba Fettin joukkoja taistelussa Pyke-syndikaattia vastaan.
Esiintymiset > Legends

R2-D2 oli nauhoittanut yksityiskohtia Anakinin pelosta Padmén menettämiseen sekä Padmén kuolemasta. Hän auttoi vuosia myöhemmin tahattomasti Lukea ja Leiaa pääsemään käsiksi niihin. Star Wars: Legacy -tarinoissa R2-D2 on toiminnassa vielä yli 88 vuoden jälkeen ja hänet on päivitetty viimeisimmällä teknologialla. Hän on edelleen tekemisissä Skywalkerin suvun kanssa, sillä palvelee Legacyn päähenkilöä, jediritari Cade Skywalkeria.
Aiheesta muualla

R2-D2 Tähtien sodan virallisilla sivuilla (englanniksi)
R2-D2 Wookieepediassa (englanniksi)
R2-D2 Jedipediassa
Rhett Davies

Rhett Davies (s. 1949 Lontoo, Iso-Britannia) on brittiläinen musiikkituottaja ja äänittäjä. Hän aloitti uransa äänittäjänä Island-studioilla, ja hänen ensimmäinen täysimittainen työnsä oli Brian Enon Taking Tiger Mountain (By Strategy) -albumin nauhoittaminen vuonna 1974. Davies jätti musiikkibisneksen vuonna 1990, vaikkakin hän nykyisin luo musiikkia yksityisesti.
Rheksenor

Rheksenor (m.kreik. Ῥηξήνωρ) oli kreikkalaisessa mytologiassa usean eri mieshahmon nimi.
Rheksenor, Khalkiopen isä
Rheksenor, Nausithooksen poika ja Areten isä, jonka Apollon surmasi nuolellaan.
Rheksenor, yksi Diomedeen kumppaneista, jotka Afrodite muutti linnuiksi.
Red planet – punainen planeetta

| Red planet – punainen planeetta> Red Planet |
| --- | --- |

Ohjaaja:  Antony Hoffman
Käsikirjoittaja:   Chuck Pfarrer  Jonathan Lemkin 
Tuottaja:   Bruce Berman  Mark Canton 
Säveltäjä:  Graeme Revell
Kuvaaja:  Peter Suschitzky
Leikkaaja:   Robert K. Lambert  Dallas Puett 
Lavastaja:  Brian Dusting
Pääosat:   Val Kilmer  Carrie-Anne Moss  Tom Sizemore  Benjamin Bratt 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   Yhdysvallat 10. marraskuuta 2000  Suomi 19. tammikuuta 2001 
Kesto:  106 minuuttia
Alkuperäiskieli:  englanti
Budjetti:  80 000 000 dollaria
Tuotto:  33 463 969 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Red planet – punainen planeetta (Red Planet) on vuonna 2000 ensi-iltansa saanut Antony Hoffmanin ohjaama tieteiselokuva. Elokuvan pääosissa esiintyvät Val Kilmer, Carrie-Anne Moss ja Tom Sizemore.
Elokuvassa eletään vuotta 2050, ja Maan asukkaat ovat kuolemaisillaan. Ihmiset yrittävät epätoivoisesti löytää pelastautumiskeinon ja katseet kohdistuvat Marsiin, josta suunnitellaan siirtokuntaa ihmisille. Pieni ryhmä lähetetään tutkimaan Marsia, mutta matkalla ilmenee ongelmia. Monitoimirobotti AMEE muuttuu tappajakoneeksi toimintavirheen seurauksesta, ja aikoo tuhota koko miehistön. Miehistön jäseniä odottaa yllätys myös Marsin pinnalla, sillä planeetta on kaukana asumattomasta.
Näyttelijät

| 0 | 1 | 2 |
| --- | --- | --- |
|   Val Kilmer   | … |   Robby Gallagher   |
|   Carrie-Anne Moss   | … |   Kate Bowman   |
|   Tom Sizemore   | … |   Quinn Burchenal   |
|   Benjamin Bratt   | … |   Ted Santen   |
|   Simon Baker   | … |   Chip Pettengill   |
|   Terence Stamp   | … |   Bud Chantilas   |
Aiheesta muualla

Red planet – punainen planeetta Internet Movie Databasessa (englanniksi)
Rautaoksat

| Rautaoksat |
| --- | --- |
 Rohtorautaoksa Caryopteris incana
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Huulikukkaiskasvit Lamiaceae
Alaheimo::  Ajugoideae
Suku::  Rautaoksat Caryopteris  Bunge
Katso myös
   Rautaoksat Wikispeciesissä   Rautaoksat Commonsissa 
  Tieteelliset nimet: 
Infobox OKNimi-testi OK: 
Rautaoksat (Caryopteris) on kasvisuku, joka kuuluu huulikukkaiskasvien (Lamiaceae) heimoon. Siihen sisältyy muun muassa huonekasvina kasvatettu rohtorautaoksa (Caryopteris incana).
Aiheesta muualla

Finto: Kassu – Kasvien suomenkieliset nimet: Caryopteris
Rick Rosenthal

| Rick Rosenthal> Henkilötiedot |
| --- | --- |
Koko nimi:  Richard L. Rosenthal, Jr.
Syntynyt: 15. kesäkuuta 1949 (ikä 75)  New York
Ammatti:  ohjaaja, tuottaja, käsikirjoittaja
Puoliso:  Nancy Stephens
Ohjaaja
Aktiivisena:  1975–
Tunnetuimmat ohjaukset:  Bad Boys, Halloween II – tappajan paluu
Aiheesta muualla
IMDb 
Elonet
Richard L. Rosenthal, Jr. (s. 15. kesäkuuta 1949 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1975. Hänen tunnetuin ohjaustyönsä lienee vuoden 1983 elokuva Bad Boys, jossa näytteli pääosassa Sean Penn. Hän on myös ohjannut Halloween -elokuvasarjan elokuvat Halloween II – tappajan paluu ja Halloween: Resurrection. Rosenthal on toiminut ohjaajana myös televisiosarjoissa Kova laki: Erikoisyksikkö, Buffy, vampyyrintappaja ja Smallville.
Rakkauden kieli

| Rakkauden kieli Yari & Onnensoturit |
| --- | --- | --- |

Studioalbumin tiedot
 Äänitetty : 1985-1989
 Julkaistu: 1989
 Tuottaja(t): Jimi Sumén & Yari
 Tyylilaji: Suomirock, pop
 Levy-yhtiö: Pyramid Musiikki
Yarin muut julkaisut
|   | Rakkauden kieli 1989 | Apinoiden planeetta 1992 |
Rakkauden kieli on suomalaisen Yari & Onnensoturit -yhtyeen albumi vuodelta 1989.
Se-yhtyeen viimeiseksi jääneeltä albumilta Lasi kirkasta vettä alkanut Yarin yhteistyö Jimi Suménin kanssa johti XXX-nimisen bändin perustamiseen. Myöhemmin nimi muuttui Onnensotureiksi ja yhtye kävi studiossa levyttämässä useita kappaleita. Ensimmäinen Onnensoturit hajosi ja toinen perustettiin. Tässä välissä (1985-1989) se julkaisi useita singlejä. Vuonna 1989 ne julkaistiin levyllä Rakkauden kieli, useat hieman muuteltuina versioina. Levyllä oli kaksi kappaletta, joita ei ollut julkaistu aikaisemmin.
Kappaleet

Sävellykset ja sanoitukset Yari, sovitukset Yari ja Jimi Sumén, paitsi missä toisin mainitaan.
A-puoli
"Taskut täynnä ihmeitä" - 3'17
"Kristiina" - 3'50
"Polttava rakkaus" (- Burnin' Love -) (Säv. Dennis Linde, suom. san. Jarkko Laine, sov. Onnensoturit) - 3'40
"Hunajainen suu" - 3'05
"Oon ollu niin kauan ilman sua" - 5'39
B-puoli
"Tytöt hymyilee" - 3'40
"Jos sulla on sisko niin ota se mukaan" - 3'35
"Ei mikään, ei mikään" (- English Rose -) (Säv. Paul Weller, sov. Yari) - 2'32
"Tää huone näyttää pienemmältä kuin kymmenen vuotta sitten" - 3'57
"Tähän aikaan illasta" - 4'10
Tekijät > Muusikot

Yari: kitara, kosketinsoittimet, lyömäsoittimet, laulu
Jimi Sumén: kitara, kosketinsoittimet, lyömäsoittimet
J.P. Väisänen: basso
Zoe Burtsow: taustalaulu
Riikka Haapasalo: taustalaulu
lisäksi:
Eeva Koivusalo: basso (A1, 3; B3)
Miri Miettinen: rummut ja lyömäsoittimet (A1, 3)
Mari Rantasila: taustalaulu (A1)
Börje Brandt: kitarat (A2, 5; B1, 4, 5)
Ismo Välikangas: rummut (A2, 4, 5; B4, 5)
Jukka Tuovinen: saksofoni (A3)
Santtu Sääkslahti: rummut (B1, 2)
Pentti Degerström: rummut (B3)
Tekijät > Muut

Tuottajat: Jimi Sumén, Yari
Kansi: Sari Rinne
Aiheesta muualla

Albumi Yarin sivuilla
Ristimäki I–II

Ristimäki I–II on rautakautinen muinaisjäännös Turussa, Aurajoen etelärannalla, entisen Ristimäen koulun tontilla ja siihen rajoittuvalla omakotialueella.
Paikalta on löydetty polttokenttäkalmisto (Ristimäki I) sekä rakennuksenpohjia, polttokenttäkalmistoja ja ruumishautoja (Ristimäki II).
Paikka sijaitsee Turun, aiemmin Kaarinan Kuralan kylässä, nykyisessä Turun Kuralan kaupunginosassa lähellä Kuralan kylämäkeä.
Aurajoen vastarannalla, Kaarinan Ravattulassa on toinen Ristimäki-niminen muinaisjäännös, johon liittyy myös Ravattulan keskiaikaisena kirkkona tunnettu kirkonpaikka.
Rick Rude

Rick Rude
Rick Erwin Rood (7. joulukuuta 1958 – 20. huhtikuuta 1999), oli yhdysvaltalainen showpainija, joka tunnettiin paremmin kehänimellä "Ravishing" Rick Rude, mm. WWF, WCW ja NWA organisaatioissa. Hän voitti urallaan monta mestaruutta, kuten esimerkiksi WWF Intercontinental - mestaruuden ja WCW United States Heavyweight -mestaruuden. Hän oli myös yksi vuonna 1997 perustetun D-Generation X -ryhmän perustajajäsenistä. Rick kuoli lääkkeiden yliannostukseen.
Ristimäen koulu

Ristimäen kansakoulu tai Ristimäen koulu voivat tarkoittaa seuraavia:
Ristimäen koulu, aiemmin Ristimäen kansakoulu, peruskoulun 1–6 luokkien koulu Hankasalmella
Ristimäen koulu, aiemmin Ristimäen kansakoulu, Turussa vuosina 1914–1988 toiminut koulu
Ristimäen kansakoulu, Metsämaan Ristimäenkulmalla Loimaalla vuosina 1921–1969 toiminut kansakoulu
Ristimäen kansakoulu, Naantalin maalaiskunnassa vuosina 1944–1958 toiminut kansakoulu
Rauli Rapo

Rauli Rapo (s. 29. elokuuta 1948) on uransa lopettanut suomalainen pesäpalloilija. Hän edusti pääsarjaurallaan Riihimäen Pallonlyöjiä vuosina 1971–1972 ja 1986–1987 sekä Imatran Pallo-Veikkoja vuosina 1973–1983. IPV:n joukkueessa Rapo voitti Suomen-mestaruuden vuosina 1977 ja 1978. Kaikkiaan hän pelasi pääsarjassa 328 ottelua, joissa hän löi 4 + 175 ja toi 383 juoksua. Rapo valittiin vuoden pesäpalloijaksi 1974, ja hän pelasi kymmenen Itä–Länsi-ottelua vuosina 1968–1979.
Saavutukset > Pelaajana

2 SM-kultaa: 1977, 1978
1 SM-pronssi: 1973
10 Itä-Länsi-ottelua: 1968, 1971-1979
Vuoden pesäpalloilija: 1974
Riikka Hannula

| 0 | 1 | 2 |
| --- | --- | --- |

Henkilötiedot
Koko nimi: Riikka Maria Helena Hannula
Syntymäaika: 20. maaliskuuta 1990
Syntymäpaikka: 
Pelipaikka: hyökkääjä
Pituus: 164 cm
Seura
Seura: FC Honka
Riikka Maria Helena Hannula (s. 20. maaliskuuta 1990) on suomalainen jalkapalloilija. Hänen pelipaikkansa on hyökkääjä. Hannula pelaa FC Hongassa.
Ronan

Ronan tarkoittaa seuraavia:
Pyhä Ronan, 500-luvulla Ranskan Bretagnessa vaikuttanut irlantilainen pappi
Ronan Keating (s. 1977), irlantilainen pop-laulaja
Ronan, laulaja Ronan Keatingin debyyttialbumi
Ronan, Taylor Swiftin kappale ja hyväntekeväisyyssingle
Ronan, kriiden ylin syyttäjä, Marvel-kustantamon sarjakuvissa esiintyä superroisto.
Ronan, sukunimenä:
Saoirse Ronan (s. 1994), irlantilainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ronan”, voi hakea sivunnimihaulla, laajalla sivunnimihaulla tai tekstihaulla.
Riikka Kaihovaara

Riikka Kaihovaara on suomalainen dokumentaristi ja kirjailija.
Kaihovaara on kirjoittanut tietokirjan Riippumaton puutarha – Teollisen ruoantuotannon romahdus ja permakulttuurin perusteet (Visio 2012) sekä esseekokoelmat Villi ihminen ja muita luontokappaleita (Atena Kustannus 2019) ja Vieras eläin ja muita uusia luontokappaleita (Atena Kustannus 2022). Villi ihminen oli ehdolla Helsingin Sanomien esikoiskirjapalkinnon saajaksi. Vieras eläin voitti marraskuussa 2022 Toisinkoinen-kirjapalkinnon.
Syksystä 2015 alkaen Kaihovaara on työskennellyt Yleisradion dokumenttitoimituksessa. Hän on ohjannut ja käsikirjoittanut muun muassa dokumenttisarjat Huume-Suomen historia, Seksi-Suomen historia, Hyvissä aikeissa ja Kaikki irti eläimistä. Historiasarjojen lisäksi Kaihovaara on ohjannut ja käsikirjoittanut dokumenttisarjan Omavaraiset sekä neljä dokumenttielokuvaa: Jotain siltä väliltä, Kallonmetsästäjät, Tieteen sokaisemat ja Kuningattaren kuolema. Jotain siltä väliltä oli Vinokino-festivaalien avajaiselokuvana syksyllä 2013 ja Kuningattaren kuolema sai ensi-iltansa elokuussa 2022 Savonlinnan luontoelokuvafestivaalien avajaiselokuvana. Kaihovaara on ohjannut ja käsikirjoittanut kaksi jaksoa myös Ylen tuottamaan ja Nordvisionin rahoittamaan dokumenttisarjaan Pohjoismaiset kulttuuriskandaalit. Vuosina 2007–2016 hän työskenteli toimittajana Yleisradion tutkivan journalismin MOT-ohjelmassa.
Ronan Lamy Chappuis

| Ronan Lamy Chappuis |
| --- | --- |

Henkilötiedot
Syntynyt: 10. syyskuuta 1993 (ikä 31) Lons-le-Saunier, Ranska
Mäkihyppääjä
Seura:  Bois D'amont
 Tietolaatikko päivitetty 3. tammikuuta 2016 
Aiheesta muualla
www.jumping-ronan.com
Ronan Lamy Chappuis (s. 10. syyskuuta 1993 Lons-le-Saunier, Ranska) on ranskalainen mäkihyppääjä.
Lamy Chappuis kilpaili maailmancupissa ensimmäisen kerran Lillehammerin joukkuekilpailussa marraskuussa 2012. Ensimmäiset maailmancupin pisteensä hän sai oltuaan 24:s Wisłassa tammikuussa 2014. Parhaimmillaan hän on sijoittunut 11:nneksi Sapporossa niin ikään tammikuussa 2014.
Lamy Chappuis on hypännyt Continental Cupin osakilpailussa kaksi kertaa kolmanneksi ja kaikkiaan kahdeksan kertaa kymmenen parhaan joukkoon. MM-tasolla hän on ollut parhaimmillaan 26. normaalimäen kilpailussa Falunissa 2015 ja viides sekajoukkuemäessä Val di Fiemmessä 2013.
Yhdistetyn kilpailija Jason Lamy-Chappuis on hänen serkkunsa.
Raigarh

| Raigarh |
| --- | --- |
 Kelo-joki Raigarhissa
 Raigarh
 Koordinaatit: 21.54°N, 83.24°E 
Valtio:  Intia
Osavaltio:  Chhattisgarh
Piirikunta:  Raigarh
Korkeus:  218 m
Väkiluku (2011):  137 126
 
 nagarnigamraigarh.com 
Infobox OKVirheellinen NIMI-arvo: 
Raigarh on kaupunki (vuodesta 2001 Municipal Corporation) Intiassa Chhattisgarhin osavaltiossa. Vuoden 2001 väestönlaskennan mukaan siellä oli noin 137 000 asukasta, ja se on samannimisen piirikunnan hallintokeskus. Kaupunki sijaitsee Kelo-joen varrella Bilaspurista Rourkelaan johtavalla rautatiellä.
Historia

Aikoinaan Raigarh oli samannimisen ruhtinaskunnan pääkaupunki. Tammikuussa 2015 hijra-sukupuolivähemmistöön kuuluva Madhu Kinnar valittiin kaupungin pormestariksi.
Ilmasto

Raigarhin ilmasto on trooppinen.[lähde? ] Suurin osa sateista tulee monsuunikauden aikana kesäkuusta syyskuuhun. Keskimääräinen vuotuinen sademäärä on 1587 millimetriä. Vuoden keskilämpötila on 27,4 °C.[lähde? ]
Aiheesta muualla

Kuvia tai muita tiedostoja aiheesta Raigarh Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Raigarh (Stadt)
Käännös suomeksi
Rajapalayaminvinttikoira

| Rajapalayaminvinttikoira |
| --- | --- |

Avaintiedot
Alkuperämaa:   Intia
Määrä:  erittäin uhanalainen
Rodun syntyaika:  muutamia vuosisatoja sitten
Alkuperäinen käyttö:  villisian metsästys, vartiointi, sotakoira
Nykyinen käyttö:  metsästys-, vahti- ja seurakoira
Muita nimityksiä:  Rajapalayam, Rajapalayam Hound, Indian Sighthound
FCI-luokitus:  ei FCI-rotu
Ulkonäkö
Paino:  uros 25 kg narttu 20 kg
Säkäkorkeus:  uros 65 cm narttu 60 cm
Väritys:  valkoinen, norsunluu, punainen, harmaa tai musta
Rajapalayaminvinttikoira on intialainen koirarotu. Intian kennelliitto (Kennel Club of India) on hyväksynyt sen. Puhdasrotuinen populaatio on enemmän tai vähemmän kadonnut, ja vain muutamia yksilöitä löytyy enää Tamil Nadun eristäytyneiltä eteläalueilta. Rotu voi kuolla kokonaan sukupuuttoon jos mitään ei pian tehdä sen suojelemiseksi.
Ulkonäkö

Rajapalayaminvinttikoira on kookas, erittäin uljas ja siro vinttikoira, joka tulisi pitää parhaassa mahdollisessa työkunnossa.[lähde? ] Se muistuttaa vankalta rakenteeltaan ja lihaksistoltaan pienikokoista tanskandoggia, joskin sillä on tätä kevyempi ja juoksemiseen soveltuvampi runko. Se on raskasluustoisempi kuin suurin osa muista vinttikoirista, mutta sen rinnan syvyys ja perusrungonrakenne ovat samanlaiset kuin niillä.[lähde? ]
Pään rakenne on huomattavasti erilainen kuin mudholinvinttikoiralla.[lähde? ] Pää on pyöreä ja ylhäällä kannettu. Leuat ovat pitkät ja ohuet, purenta leikkaava ja puruvoima vahva. Silmät ovat yleensä tumman tai syvän ruskeat. Korvat ovat riippuvat ja tuntuvat kosketettaessa pehmeältä nahalta. Niskassa ja kurkun alueella saattaa olla ihopoimuja, mutta kaulanahka ei ole roikkuva. Rintakehä on syvä. Raajat ovat pitkät. Häntä on ruoskanmuotoinen ja kaareva, ja se ohenee huomattavasti ensimmäisen kolmasosansa jälkeen. Liikkeet muistuttavat täysiverisen hevosen ravia.[lähde? ]
Iho on roikkuvaa koko rungon alueella. Karvapeite on lyhyt ja hieno[lähde? ]; se on päässä sileä ja rungossa karheampi. Tyypillisin väritys on valkoinen tai norsunluu, jossa on lihanvärinen (vaaleanpunainen) kirsu ja kullankeltaiset silmät[lähde? ]. Myös muita värejä kuten punainen, harmaa ja musta tai näiden värien yhdistelmät tunnetaan. Aiemmin muut kuin valkoiset pennut yleensä tapettiin, koska ostajat suosivat puhtaanvalkoisia koiria.[lähde? ] Urosten säkäkorkeus on noin 65 cm ja paino 25 kg; nartuilla vastaavat mitat ovat noin 60 cm ja 20 kg.
Luonne ja käyttäytyminen

Rotu on älykäs ja omistajaansa kohtaan erittäin rakastava ja omistautunut. Se ei pidä vieraiden kosketuksesta tai ohjauksesta, vaan on yhden miehen koira. Se on tuntemattomia kohtaan aggressiivinen ja vihamielinen ja hyökkää tunkeilijoiden kimppuun. Tämän vuoksi sosiaalistaminen pentuiässä on tärkeää. Rajapalayaminvinttikoira ei yleensä tule toimeen muiden lemmikkien kanssa, koska sillä on vahva metsästysvietti.[lähde? ] Se tarvitsee energisyytensä vuoksi laajan, avoimen tilan, jossa juosta vapaana.